Munthu wauzimu ndipuso munthu yo walongozgeka ndi makhumbiru nga liŵavu (11-16)
2 Mwaviyo abali, po ndinguza kwaku yimwi kuzikupharazgiyani chisisi chakupaturika+ chaku Chiuta, ndingulongoro namwi mwakuchita kugozga+ cha pamwenga mwakulongo kuti nde ndi zeru.2 Chifukwa ndingusankha kuleka kuziŵa chechosi pakati pinu kupatuwaku Yesu Khristu mweniyo wangubayikiya pachimiti.+3 Ndipu ndinguza kwaku yimwi mwakulopwa, nde ndi mantha ndipuso ndichimbwambwanthiya ukongwa.4 Ndipu ndingulongoro kweniso kupharazga ndi mazu ngakukopa cha pamwenga ngazeru, kweni ngakulongo mzimu ndipuso nthazi,+5 kuti chivwanu chinu chileki kuja pa zeru za ŵanthu, kweni pa nthazi zaku Chiuta.6 Sonu tilongoro vakukwaskana ndi zeru pakati pa ŵanthu wo mbakukhwima+ kweni ndi zeru za mu nyengu yinu* cha pamwenga zeru za akulamuliya a mu nyengu yinu cha wo amalengi.+7 Kweni tilongoro zeru zaku Chiuta zo zalongoreka mu chisisi chakupaturika,+ zeru zakubisika, zo Chiuta wangusankhiya limu nyengu zechendaŵeku, kuti tije ndi unkhankhu.8 Zeru zenizi ndizu akulamuliya a mu nyengu yinu* atiziziŵa cha,+ chifukwa asani aziziŵanga, atingi aŵabayengi cha* Ambuya a unkhankhu.9 Kweni nge mo kukulembeke kuti: “Jisu lawona cha, ndipu gutu lavwa cha, ndipuso palivi mtima wa munthu wo waŵanaŵanapu vinthu vo Chiuta wanozge ŵanthu wo atimuyanja.”+10 Pakuti Chiuta wativumbuliya venivi+ kuporote mu mzimu waki,+ chifukwa mzimu ufufuza vinthu vosi, chinanga ndi vinthu vandimba vaku Chiuta.+11 Pakuti ndiyani pakati pa ŵanthu yo waziŵa va munthu kupatuwaku mzimu wo we mu munthu yo? Mwakuyanana ŵaka, palivi munthu yo waziŵa vinthu vaku Chiuta kupatuwapu mzimu waku Chiuta.12 Sonu tikulonde mzimu wa charu cha, kweni mzimu wakutuliya kwaku Chiuta,+ kuti tiziŵi vinthu vo Chiuta watipaska mwachanju.13 Vinthu venivi ndivu so tilongoro. Tilongoro ndi mazu ngakusambizika ndi zeru za ŵanthu cha,+ kweni ndi mazu ngakusambizika ndi zeru za mzimu,+ tichikonkhoska* vinthu vauzimu kweniso mazu ngauzimu.14 Kweni munthu yo walongozgeka ndi makhumbiru nga liŵavu wativizomera* cha vinthu va mzimu waku Chiuta, chifukwa iyu wativiwona kuti vakupusa, ndipu wangaviziŵa cha, pakuti vikhumbika kuvifufuza mwauzimu.15 Munthu wauzimu wafufuza vinthu vosi,+ kweni iyu mweneku wafufuzika ndi munthu weyosi cha.16 Pakuti “ndiyani yo waziŵa maŵanaŵanu ngaku Yehova* kuti wamulunguchizgi?”+ Kweni isi te ndi maŵanaŵanu ngaku Khristu.+
tum_Latn tum_Latn